**Olimpiada națională de lingvistică „Solomon Marcus”**

În conformitate cu OMEN 3066/27.01.2022 privind aprobarea competițiilor școlare ce se vor organiza și desfășura în România, la nivel internațional, național și regional (în anul școlar 2022-2023) și a Regulamentului specific nr. 24766/31.01.2023, vă aducem la cunoștință că **etapa județeană a****Olimpiadei de Lingvistică „Solomon Marcus” se va desfășura în data de 18.02.2023**, în centrele:

* Colegiul Național „Vasile Alecsandri” Bacău (olingvistica2023cnva@gmail.com )
* Colegiul Național „Dimitrie Cantemir” Onești ( olrbc2023@dcantemir.ro )

**Selecția** **elevilor** se va realiza la nivelul fiecărei unități de învățământ.

**Norma de participare** pentru fiecare școală este de 1 elev/nivel, cu suplimentarea numărului de elevi pentru școlile care au obținut în anul școlar 2021-2022 premii și mențiuni la etapa națională a Olimpiadei naționale de lingvistică „Solomon Marcus” (se suplimentează locurile cu un număr de 3 elevi în urma solicitării argumentate făcute către inspectorul de specialitate, aprobată ulterior).

Școala organizatoare are dreptul de a suplimenta nr. de participanți cu 3 elevi.

Către școlile organizatoare va fi trimisă macheta completată în format editabil și documentul scanat (semnat și ștampilat de către directorul unității școlare). Termenul limită este miercuri, 15.02.2023, ora 1400.

**Vom reveni cu detalii despre ora de  desfășurare  pe măsură ce le vom primi.**

***Extrase din Regulamentul specific nr.24766/31.01.2023***

**Art.18**

(1) Etapa județeană a Olimpiadei se va desfășura cu**prezență fizică, în centre de concurs** de la nivelul județului. Elevii vor completa răspunsurile online, în formularele Google (Google Forms).

(2) Fișierul cu subiectele de concurs, în format PDF, va conține instrucțiuni cu privire la trimiterea răspunsurilor.